Den Vest-Sjællandske Avis, 1815-08-08
Oversigt af Dagens Nyheder. Kammerjunker Bielcke er kommen til Engelland, for at bringe Prinds-Regenten Elephant-Ordenen fra Hs. Kongelige Danske Majestæt. Den Kongl. Danske Minister, Geheime Conferenceraad Bourke overleverede den højtideligt d. 22de Juli til Prindsen, som modtog denne udmærkede og ældgamle Orden med særdeles Fornøielse, og hængte den strax om sig; ogsaa sige de udenlandske Tidender, at Hertugen af Wellington har faaet samme Orden, som skal være bleven ham tilstillet fra Prinds-Regenten. – J Engelland standser nu Matrospræsningen (paa nærværende Tid behøver Engelland flere Soldater end som Matroser); ogsaa meldte sig nyelig 200 Engelske Matroser hos Regjeringen, og besværede sig over, at man betiente sig paa Krigsskibene af Americanske Matroser, imedens at der var ingen Tjeneste til dem. – Fra Jrland udvandrer bestandig mange Mennesker til America; til St. John i Nyfroundland, som dog er en Engelsk Colonie, er nyelig ankommet 3380 Udvandrede: Udkastet til det Nederlandske Riges Constitution (Belgiens og Hollands) er udkommet. – J Neapel lever Hoffet meget tarveligt; i Murats Tid var det overdaadigt og glimrende. Paven faaer fra d. 16de Juli sine fratagne Legationer eller Provindser, tilbage, saa at alting i Jtalien kommer i sin gamle Orden igjen. Kongen af Sardinien har ladet lægge Beslag paa de Godser i Piemont, som Napoleon havde anviist Prinds Comillo Borghese i Betaling for de af ham kjøbte Konstværker i hans Palais Villa Borghese i Rom. – J Spanien har de saakaldte Liberales, eller Tilhængerne af Cortes og af en indskrænket Monarchisk Forfatning faaet deres Dom, nogle skal tjene som gemene Soldater, en vis Parables skal i to Aar opvarte de Syge i et Militair=Hospital, nogle faae en Pengestraf; de fleste blive frikiendte. Saa mildt som det gaaer af i Spanien med Straffen for de oprøriske Handlinger, som er udøvet imod den Kongelige Magt, vil det ikke gaae af i Frankerige. - Ludvig den 18de har nu, og som man siger, paa de Allierede Magters Forlangende, begyndt at gribe til strænge Forholdsregler og har d. 25de Juli udstædet en Forordning, hvori det beder, at han vil bestemme et vist Antal af Skyldige, som skal lide Straffen for det begaaede Oprør, 19 Generaler og Officerer nævnes nu, som har forraadt Kongen før den 20de Marts, og som skal stilles for en Krigsret, hvoriblandt Ney, Labedoyere, Grouchy, Clauzel og Bertrand. 38 Personer, hvoriblandt Soult, Excelmanns, Bassane, Vandamme, Carnot i skal forlade Paris inden 3 Dage, og anvises visse Steder at opholde sta paa, da Parrernes Kammer derpaa skal nøiere bestemme, om de skal forvises Riget eller stilles for Domstolene; de som forvises Riget, have Tilladelse til i et Aar at sælge deres Eiendomme; flere Personer end disse skal ikke betragtes som skyldige og tiltales. – Den 24de Juli udkom ogsaa en Forordning, hvorved 29 af Napoleon udvalgte Paris udslettes af Pairernes Liste, hvoriblandt Marschallerne Ney, Suchet, Augerenu og Mortier; Prindsen af Emühl omtales ikke i disse Decreter; men man mener, at Touren ogsaa skal komme til ham; ogsaa siges der: at flere strænge Forordninger ere i Trykken imod Bonapartes Tilhængere; thi man er overbeviist om, at man kun ved Strænghed kan bringe Roe og Orden tilbage i Frankerige. Jsær siger man og Feldtmarschal Blücher: at han forstaaer ved Strenghed at holde den offentlige Orden vedlige i Frankerige og i Paris, og de Engelske Tropper skal være bleven mindre godt forfør gede, fordi Hertugen af Wellington ikke har udviist fuldt saamegen Strenghed. Præfecten i Paris er bleven truet med at deporteres til Graudenz, og er bleven arresteret, indtil han begynder at afbetale paa de 100 Millioner, som i Contribution er paalagt Staden; Statsraad Rippentrop lod ham høre, hvor meget de Franske i sin Tid havde udpiint af Berlin. - Paris deeles i 4 Qvarterer imellem Russerne, Østerrigerne, Engellænderne og Preusserne, saa at enhver af disse Magters Krigsfolk besætter sit Qvarteer. – Disse 4 Magters Ministre har den 24de Juli sluttet en Convention indbyrdes og med Kongen af Frankerige, hvorefter de fordeele imellem sig de Departementer de vil besætte og ordne deres Forvaltning. – Men Elsas bliver allerede af den Kongelige Østerrigske General-Gouverneur administreret under Navn af Landgrevskabet Elsass. Hvem kan tvivle paa, at jo under saadanne Omstændigheder en skrækkelig Misfornøielse maae findeSted i Frankerige, men den qvæles med Vaabenmagt. De som bære røde Nelliker i Paris, gribes og straffes. Frivillige Underkastelser finde ogsaa efterhaanden Sted, den østlige Pyrenæer-Armee har tilbudt sig dertil; ogsaa siger man, at de 25000 Partiegængere, som huserer i Lothringen, skal have nedlagt deres Vaaben; men roligt er det ikke og de Allieredes haarde Fordringer opflamme Tropperne til Modstand. Conde og Valenciennes har taget deres Capitulations-Forslag tilbage; Tours er endnu i Bonapartisternes Hænder. – Basel er pludselig blevet bombarderet paa nye fra Hüningen af. Bourdeaux skal være ved Engellændernes Hjelp besat af Royalisterne og General Clauzel. fordrevet; men Davoust har ikke underkastet sig endnu med Armeen ved Loire; General Lecourbe, Lamarque og Suchet har forenet sig med den, Suchets Corps udgjør 13000 Md.; ogsaa Vendse-Armeen har forenet sig med Loire-Armeen, den erkjender Ludvig den 18de, men vil fægte imod de Allierede, ogsaa Marschal Brune søger at naae til Loire, Kongen har ikke ratificeret den med ham afsluttede Convention; han og hans Armee har anlagt Sorg over Frankerigs Skjebne, sorte Fahnersættes istedet for de trefarvede og Officiererne bære Sørgeflor om Armen. – Det seer alvorligt ud, men hvad hielper det 200,000 Mand Allierede Tropper tile til Loire, den 1ste August skal Kampen begynde der paa nye, dersom det ikke opklares forinden. Man beskylder Ludvig den 18de for at han hemmelig holder med Armeerne, og at han har givet Commandanterne i Fæstningerne Ordre til ikke at overgive dem til de Allierede; altsaa skal endnu flere Tropper til Frankerige.